OpenLLM-France/wikimedia huggingface dataset:
# Abdennour Bidar

Abdennour Bidar (Clarmont d'Alvèrnia, 30 de gener de 1971) és un escriptor i filòsof francès de la cultura islàmica. Treballa al ministeri d'educació francès i des de la mort d'Abdelwahab Meddeb és el responsable del programa Cultures de l'Islam de la ràdio pública France Culture. És autor de diversos llibres i articles, i va captar l'atenció pública després de l'Atemptat contra Charlie Hebdo, quan va escriure una "Carta oberta per al món musulmà" al Huffington Post, on demanava al món islàmic una autocrítica constructiva que portés a una reforma profunda, i lamentava que els intel·lectuals occidentals "han oblidat la religió com a motor de la civilització".

## Referències

* 1 2 (francès) Céline Zünd, Emmanuel Gehrig et Olivier Perrin, "Dans le Coran, sur 6300 versets, cinq contiennent un appel à tuer", Le Temps, 29 gener 2015, pàg. 10-11.
* ↑ Abdennour Bidar, "Open Letter to the Muslim World" (page visited on 30 January 2015).
* ↑ (francès) Abdennour Bidar, "Lettre ouverte au monde musulman", Huffington Post (page visited on 30 January 2015).
# Philautus variabilis

Philautus variabilis és una espècie extinta de granota que va viure a Sri Lanka.

## Referències

* Biju, S.D., Manamendra-Arachchi, K., de Silva, A & Dutta, S. 2004. Philautus variabilis. Llista Vermella d'Espècies Amenaçades de la UICN 2006. Consulta: 9 de gener de 2008.
# Szilárd Borbély

Szilárd József Borbély (1 de novembre de 1963 – 19 de febrer de 2014) va ser un escriptor, poeta i acadèmic hongarès. Traductor i narrador, la seva obra ha rebut nombrosos reconeixements. La Poetry Foundation estatunidenca l'identifica com «un dels poetes més importants sorgits a l'Hongria posterior al 1989»; va fer servir diversos gèneres literaris i va escriure predominantment sobre temes com ara el dol, els records i els traumes. Borbély va morir el 2014, poc després de rebre el Premi Mészöly Miklós-díjat per la novel·la Els desposseïts, (Edicions del Periscopi, 2015).

## Referències

* ↑ «Szilárd Borbély Internationales Literaturfestival Berlin». Arxivat de l'original el 2014-12-13. [Consulta: 11 novembre 2015].
* ↑ «Foreign Rights - The Dispossesed Novel - Szilárd Borbély». [Consulta: 11 novembre 2015].
* ↑ «Szilárd Borbély: The Poetry Foundation». [Consulta: 11 novembre 2015].

## Enllaços externs

* Fitxa d'obres en català a la Biblioteca Nacional de España.
* Drets en llengües estrangeres d'Els desposseïts a Suhrkamp Verlag.
* Edició d'Els desposseïts en català Arxivat 2015-11-17 a Wayback Machine. a Edicions del Periscopi.
# Can Burgada

Can Burgada és una obra del municipi de Tordera (Maresme) protegida com a bé cultural d'interès local. Fou una masia molt important, ja que feia la funció de "casa comú" en els termes de Vallmanya i Hortsavinyà.

## Referències

* ↑ «Can Burgada». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].
# Tsvetnoi (Zernograd)

* Per a altres significats, vegeu «Tsvetnoi».
Tsvetnoi (en rus: Цветной) és un poble (un khútor) de l'óblast de Rostov, a Rússia, segons el cens rus del 2010 tenia 71 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# Terrace Park

Terrace Park és una població dels Estats Units a l'estat d'Ohio. Segons el cens del 2000 tenia 2.273 habitants.

## Demografia

Segons el cens del 2000, Terrace Park tenia 2.273 habitants, 760 habitatges, i 646 famílies. La densitat de població era de 731,3 habitants/km².
Dels 760 habitatges en un 51,8% hi vivien nens de menys de 18 anys, en un 76,1% hi vivien parelles casades, en un 7,2% dones solteres, i en un 15% no eren unitats familiars. En el 14,6% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,33.
Per edats la població es repartia de la següent manera: un 35,6% tenia menys de 18 anys, un 3,6% entre 18 i 24, un 23,8% entre 25 i 44, un 24,6% de 45 a 60 i un 12,4% 65 anys o més.
L'edat mediana era de 39 anys. Per cada 100 dones de 18 o més anys hi havia 88,8 homes.
La renda mediana per habitatge era de 95.530 $ i la renda mediana per família de 104.250 $. Els homes tenien una renda mediana de 72.321 $ mentre que les dones 41.500 $. La renda per capita de la població era de 42.391 $. Aproximadament l'1,7% de les famílies i el 2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Terrace Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Terrace Park». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Hassan Nader

Hassan Nader (àrab: حسن ناضر, Ḥasan Nāḍir) (Casablanca, 8 de juliol de 1965) és un exfutbolista marroquí, que ocupava la posició de davanter.

## Trajectòria

Va començar la seua carrera a l'equip local del Wydad Casablanca. A la campanya 90/91 dona el salt a Europa al fitxar pel RCD Mallorca, on roman dues temporades, que culminen amb el descens a Segona Divisió el 1992.
Fitxa llavors pel SC Farense portugués. Va esdevindre el màxim golejador de la lliga portuguesa 94/95, amb 21 dianes, tot classificant el seu equip per a la Copa de la UEFA. Eixa bona campanya va valdre la seua incorporació al SL Benfica, però després de dues campanyes sense massa èxit, hi retorna al Farense, on es retira el 2004, amb el seu equip baixant a la Tercera Divisió lusa (equivalent al quart nivell de competició). En la seua darrera campanya en actiu, anotà 11 gols.

## Internacional

Nader va ser internacional amb el Marroc en 15 ocasions, tot marcant un gol. El va materialitzar al Mundial de 1994, davant els Països Baixos. També hi va participar en la Copa d'Àfrica de 1992.

## Enllaços externs

* Fitxa del jugador Arxivat 2010-04-04 a Wayback Machine.
# 509

El 509 (DIX) fou un any comú començat en dijous del calendari julià. En aquell temps, era conegut com a any del consolat d'Importú sense col·lega (o, més rarament, any 1262 ab urbe condita). L'ús del nom «509» per referir-se a aquest any es remunta a l'alta edat mitjana, quan el sistema Anno Domini esdevingué el mètode de numeració dels anys més comú a Europa.

## Naixements

* Kimmei, emperador del Japó (m. el 571)

## Referències

* ↑ «欽明天皇 (29)» (en anglès). Kunaichō. [Consulta: 22 agost 2013].
# Lahaymeix

Lahaymeix és un municipi francès situat al departament del Mosa i a la regió del Gran Est. L'any 2007 tenia 97 habitants.

## Demografia
### Població

El 2007 la població de fet de Lahaymeix era de 97 persones. Hi havia 35 famílies, de les quals 9 eren unipersonals (9 dones vivint soles i 9 dones vivint soles), 9 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 36 eren l'habitatge principal de la família, 5 eren segones residències i 6 estaven desocupats. 47 eren cases i 1 era un apartament. Dels 36 habitatges principals, 28 estaven ocupats pels seus propietaris, 4 estaven llogats i ocupats pels llogaters i 3 estaven cedits a títol gratuït; 3 tenien dues cambres, 5 en tenien tres, 5 en tenien quatre i 22 en tenien cinc o més. 24 habitatges disposaven pel capbaix d'una plaça de pàrquing. A 18 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lahaymeix el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 12 | 45 a 49 | 8 |
| 0 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 8 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 64 persones, 51 eren actives i 13 eren inactives. De les 51 persones actives 42 estaven ocupades (25 homes i 17 dones) i 9 estaven aturades (1 home i 8 dones). De les 13 persones inactives 2 estaven jubilades, 7 estaven estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una empresa d'hostatgeria i restauració.
Els 2 serveis als particulars que hi havia el 2009 eren electricistes.
L'any 2000 a Lahaymeix hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Lahaymeix a l'INSEE.
* Évolution et structure de la population Fitxa amb el detall de dades de Lahaymeix a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Philautus umbra

Philautus umbra és una espècie de granota de la família dels racofòrids. Només es coneix que visqui al nord de l'illa de Borneo, al Parc Nacional Gunung Mulu, al nord de Sarawak (Malàisia), a altituds d'entre 900 i 1.300 metres. La seva distribució tan limitada fa aquesta espècie vulnerable a l'exinció.
Els exemplars trobats vivien als boscos de muntanya mitjana. Els mascles canten des de nivell de terra fins als dos metres. Tenen un desenvolupament directe.

## Referències

* 1 2 «Philautus umbra» (en anglès). IUCN Red List. Robert Inger, Djoko Iskandar, Indraneil Das, Robert Stuebing, Maklarin Lakim, Paul Yambun, Mumpuni. 2004. [Consulta: 7 setembre 2014].
# Tengerita-(Y)

La tengerita-(Y) és un mineral de la classe dels carbonats, que pertany al grup de la tengerita. Originàriament anomenada per James D. Dana i George J. Brush l'any 1868 per C. Tenger, químic suec que va descriure el mineral juntament amb Adolf Ferdinand Svanberg.

## Característiques

La tengerita-(Y) és un carbonat de fórmula química Y₂(CO₃)₃·2-3H₂O. Va ser aprovada per l'Associació Mineralògica Internacional com a espècie vàlida l'any 1993. Cristal·litza en el sistema ortoròmbic, normalment en forma de capa blanca o en pols blanca. Rarament es troba de manera mamil·lar amb estructura interna fibrosa radial, d'aproximadament 1 mil·límetre.
Segons la classificació de Nickel-Strunz, la tengerita-(Y) pertany a «05.CC - Carbonats sense anions addicionals, amb H₂O, amb elements de terres rares (REE)» juntament amb els següents minerals: donnayita-(Y), ewaldita, mckelveyita-(Y), weloganita, kimuraïta-(Y), lokkaïta-(Y), shomiokita-(Y), calkinsita-(Ce), lantanita-(Ce), lantanita-(La), lantanita-(Nd), adamsita-(Y), decrespignyita-(Y) i galgenbergita-(Ce).

## Formació i jaciments

Es troba en pegmatites de granit riques en terres rares, normalment en forma de capa d'alteració en minerals d'itri. Sol trobar-se associada a altres minerals com: gadolinita-(Y), lokkaïta-(Y), kimuraïta-(Y), bastnäsita-(Ce), calcita i quars. Va ser descoberta l'any 1838 a Ytterby, Resarö (Uppland, Suècia).

## Referències

* ↑ «Tengerite-(Y)» (en anglès). Mindat. [Consulta: 11 maig 2016].
* 1 2 «Tengerite-(Y)» (en anglès). Handbook of Mineralogy. [Consulta: 11 maig 2016].
# Canapè

«Canapè» té aquests significats:
* Canapè (gastronomia), forma de presentació del menjar. Habitualment es tracta d'una peça petita de pa o galeta amb algun tipus de menjar per damunt. Se serveix com un tipus d'aperitiu.
* Canapè (moble), moble allargassat amb el seient i el respatller entapissats (és similar a un sofà).
* Canapè (suport), estructura d'emmagatzematge ubicada sota del llit.
# Tsvitkove

Tsvitkove (en (ucraïnès) Цвіткове, en rus: Цветково) és un poble de la República Autònoma de Crimea a Ucraïna, que el 2014 tenia 209 habitants. Pertany al districte de Krasnogvardiiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Henri Kass

Henri Kass (Garnich, 13 d'octubre de 1919 - Imperia, 7 de setembre de 1982) va ser un ciclista luxemburguès que fou professional entre 1950 i 1952. Com a ciclista amateur aconseguí notables èxits esportius, sobretot en guanyar la medalla de plata al Campionat del món de 1949, a Copenhaguen, per darrere del neerlandès Henk Faanhof.

## Palmarès

* 1949
** 1r al Gran Premi General Patton
** Vencedor d'una etapa a la Fletxa del sud

### Resultats al Tour de França

* 1951. No surt (21a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# A los que aman

A los que aman (estrenada en francès com L'heure des nuages) és una pel·lícula romàntica franco-espanyola del 1998 dirigida per Isabel Coixet, amb un guió escrit per ella mateixa i Joan Potau. El treball de la dissenyadora Mercè Paloma i Sánchez fou nominat al Goya al millor disseny de vestuari. És una pel·lícula de gran bellesa formal que recorda les obres de les germanes Brönte.

## Argument

En una època indefinida, potser el segle xviii, diversos personatges viuen diverses situacions romàntiques i amoroses: el mestre festeja Matilde, Matilde estima a León, León estima a Valeria. A ells se suma una noia, enamorada del mestre, que torba encara més aquests amors estripats i farà trontollar les existències de tots els que tenen al seu voltant.

## Repartiment

* Patxi Freytez... Mestre jove
* Julio Núñez... Mestre major
* Olalla Moreno... Matilde
* Monica Bellucci... Valeria
* Christopher Thompson... León
* Albert Pla... Jonás jove
* Amanda García ... Armancia
* Gary Piquer... Martín
* Juan Manuel Chiapella... Jonás gran
* Luciano Federico ... Preceptor
* Laura Aparicio ... Criada jove
* Yolanda Sala ... Monja jove
* Adrián Stinus ... Mestre nen
* Mónica Gago ... Matilde nena
* Lucía Celdrán ... Valeria nena

## Producció

Reconeguda ja com a directora de cinema, Isabel Coixet es planteja -junt amb el guionista Juan Potau- una tercera incursió en el tema del desamor, amb referències que van des de Cumbres Borrascosas d'Emily Brontë, fins a La Cartuja de Parma de Stendhal.
Així doncs, en el seu tercer llarg, la directora s'enfronta a una història romàntica d'època, en la qual utilitza formes estètiques que barregen l'esperit i l'estil d'escriptors com Stendhal, pintors com Jan Vermeer i cineastes com Eric Rohmer, François Truffaut i Alain Corneau, formes que la realitzadora ja havia emprat en la seva obra publicitària.
Els interiors de les mansions i els exteriors; els quals estan rodats a Galícia, creen un clímax opressiu, que suggereix la impossibilitat de trobar la felicitat, tot i que Coixet justifica l'actualitat del film declarant que "la gent encara segueix morint d'amor".
La història adopta una dimensió abstracta en la qual els personatges són peces representatives de sensacions intemporals.

## Referències

* ↑ A los que aman al web dels Goya
* ↑ A los que aman a decine.21.com
* ↑ A los que aman, a Fotogramas
* ↑ País, Ediciones El «Reportaje | 'A los que aman', las trampas del amor de Isabel Coixet» (en castellà). El País [Madrid], 15-04-2004. ISSN: 1134-6582.
* 1 2 «A los que aman | enciclopèdia.cat». [Consulta: 20 desembre 2019].

## Enllaços externs

* A los que aman Arxivat 2019-12-11 a Wayback Machine. a beteve.cat
* A los que aman a filmoteca.cat
# Anniston (Missouri)

Anniston és una població dels Estats Units a l'estat de Missouri. Segons el cens del 2000 tenia 285 habitants.

## Demografia

Segons el cens del 2000, Anniston tenia 285 habitants, 118 habitatges, i 78 famílies. La densitat de població era de 275,1 habitants per km².
Dels 118 habitatges en un 25,4% hi vivien nens de menys de 18 anys, en un 55,9% hi vivien parelles casades, en un 7,6% dones solteres, i en un 33,1% no eren unitats familiars. En el 28,8% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,96.
Per edats la població es repartia de la següent manera: un 22,8% tenia menys de 18 anys, un 8,4% entre 18 i 24, un 27,4% entre 25 i 44, un 24,6% de 45 a 60 i un 16,8% 65 anys o més.
L'edat mediana era de 38 anys. Per cada 100 dones de 18 o més anys hi havia 103,7 homes.
La renda mediana per habitatge era de 22.232 $ i la renda mediana per família de 26.000 $. Els homes tenien una renda mediana de 20.625 $ mentre que les dones 17.031 $. La renda per capita de la població era de 9.626 $. Entorn de l'11,1% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Anniston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Anniston». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Temelec

Temelec és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.556 habitants.

## Demografia

Segons el cens del 2000, Temelec tenia 1.556 habitants, 989 habitatges, i 452 famílies. La densitat de població era de 355,5 habitants/km².
Dels 989 habitatges en un 0,1% hi vivien nens de menys de 18 anys, en un 41,8% hi vivien parelles casades, en un 3,7% dones solteres, i en un 54,2% no eren unitats familiars. En el 47,1% dels habitatges hi vivien persones soles el 37,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,56 i el nombre mitjà de persones que vivien en cada família era de 2,07.
Per edats la població es repartia de la següent manera: un 0,2% tenia menys de 18 anys, un 0,4% entre 18 i 24, un 2,6% entre 25 i 44, un 22,6% de 45 a 60 i un 74,3% 65 anys o més.
L'edat mediana era de 73 anys. Per cada 100 dones de 18 o més anys hi havia 66,6 homes.
La renda mediana per habitatge era de 36.964 $ i la renda mediana per família de 49.766 $. Els homes tenien una renda mediana de 45.781 $ mentre que les dones 38.889 $. La renda per capita de la població era de 33.678 $. Entorn de l'1,8% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Temelec». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Temelec». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Carboni 14

El carboni 14 (símbol ¹⁴C), també dit radiocarboni, és un isòtop radioactiu del carboni, amb un nucli format per 6 protons i 8 neutrons. Els isòtops de carboni serien el 12, 13 i, el ja esmentat, 14. La seva presència als materials orgànics s'ha utilitzat com a base per al mètode de datació per radiocarboni que s'utilitza en arqueologia, geologia i hidrogeologia.
El carboni 14 apareix de manera natural amb una abundància d'un 0.0000000001% del carboni atmosfèric. El seu període de semidesintegració és de 5730±40 anys, i es desintegra transformant-se en nitrogen 14. L'activitat estàndard del radiocarboni és de 14 desintegracions per minut (dpm) per gram de carboni (aproximadament 230 mBq/g).
El carboni-14 es produeix a les altes capes de la troposfera i de l'estratosfera. Quan els raigs còsmics entren a l'atmosfera experimenten diverses transformacions que inclouen la producció de neutrons els quals reaccionen com segueix:
       n + ¹⁴N → ¹⁴C + ¹H
Tot i que el radiocarboni es produeix majoritàriament en l'alta atmosfera, es distribueix per tota l'atmosfera i reacciona amb l'oxigen per a formar diòxid de carboni radioactiu el qual es dissol en l'aigua (també en el gel) i penetra en els oceans.
El carboni 14 va ser descobert el 27 de febrer de 1940 per Martin Kamen i Sam Ruben a Berkeley. La tècnica de datació per radiocarboni va ser desenvolupada l'any 1949 per Willard Libby i col·legues a la Universitat de Chicago.

## Datació amb ¹⁴C

La datació amb carboni 14 és una datació dels materials orgànics basada en el procés físic de la desintegració radioactiva. La matèria orgànica està composta fonamentalment de carboni. El carboni és fixat per les plantes a partir del CO₂ de l'atmosfera. El carboni es presenta en diferents isòtops, essent el $^{12}$C el més habitual, no obstant s'hi troba també ¹⁴C. El carboni 14 presenta la peculiaritat que és inestable i es va desintegrant de forma contínua. De fet, el carboni 14 té un període de semidesintegració de 5.730 anys, és a dir que al cap d'aquest temps la meitat del ¹⁴C s'ha desintegrat. El carboni assimilat per les plantes pren una proporció estable entre l'isòtop 12 i el 14.
Així doncs, si s'obté una mostra de material orgànic i es processa al laboratori amb les tècniques adequades, hom pot determinar la proporció entre el ¹⁴C i $^{12}$C de manera que es pot arribar a determinar l'edat aproximada en què aquell material va deixar d'assimilar carboni, permetent de datar-lo i, indirectament, saber l'edat de l'objecte que en forma part.

## Bibliografia

* Kamen, Martin D. Radiant Science, Dark Politics: A Memoir of the Nuclear Age, Forward by Edwin M. McMillan, Berkeley: University of California Press, 1985.

## Enllaços externs

* NOSAMS Home > What is Carbon Dating Arxivat 2007-07-05 a Wayback Machine.